比悲伤更悲伤个故事

《比悲伤更悲伤的故事》（）是一部2018年出品个台湾爱情电影，从2009年南韩电影《最悲伤的故事》翻拍，导演是林孝谦，并请擅长制造诗意光影个香港摄影师关本良担任摄影指导。2018年1月4号开镜。由刘以豪、陈意涵、张书豪、陈庭妮领衔主演，到2018年11月30号勒香港、台湾同步上映。本剧被选进第23届釜山国际影展「Open Cinema」单元，在影展举行世界首映。获文化部「107年度第1梯次国产电影长片辅导金」700万元。

剧情描述
男主角张哲凯（K）勒父亲生癌过世后被母亲抛弃，而女主角宋媛媛（Cream）个双亲及伊妹妹外出发生车祸意外离世，两家头从高中失去家人后，成为彼此唯一顶要好个朋友和家人。
伊拉16岁开始彼此相互相守同居，但要相爱倒是一桩牢遥远个事体，个是因为K罹患了遗传性癌症，会得勿定时复发，伊生怕伤害到Cream，所以决定隐瞒病情，不敢给Cream承诺。有一趟生日K许愿，希望Cream可以寻到一个爱伊个人并结婚，Cream也顺着K个希望，勒一只派对上认得了牙医师杨佑贤……但接下来展开了一段相爱相惜相守却给不起承诺个悲伤爱情故事。

 主演角色 
演员 角色 介绍<center>刘以豪
石知田（小哲凯）<center>张哲凯（K） 罹患白血症个音乐人。
勒高一辰光伊个爷生白血癌过世了，伊个娘勒晓得伊也生白血癌后，给了伊一笔钞票就离开了伊。勒伊一家头生活一个月后，伊碰到了伊生命里顶重要个人-宋媛媛（Cream），伊拉个相遇很特别。有一天，Cream去了伊个屋里就决定特伊住勒一道。伊拉同居了13年，K老喜欢Cream个，但伊勿敢讲出来，因为伊晓得自家身体里个癌细胞随时会发作，就默默把爱藏勒心里，希望Cream嫁给一个身体健康个好男人。伊为了Cream去求杨佑贤个未婚妻Cindy，请伊离开杨佑贤。勒拿Cream嫁出去过后，他一家头勒医院治疗，却没想到Cream来了，带他回转去。他勒最后照相机个倒数声音里，拍了最后一张特Cream个合照。<center>陈意涵
姚爱寗（小媛媛）<center>宋媛媛（Cream）作词人，特K从高中时期就是好朋友。
伊勒读高中一年级个辰光，爷娘特妹妹勒隧道里发生了车祸全部过世，屋里只剩伊一家头。有一天，伊勒一家咖啡馆里看到了张哲凯（K）被自家娘抛弃后痛哭个情况。过后伊拉一道同居了13年，Cream蛮喜欢K，但勿敢开口。勒偶然个一只机会，伊发现了K吃个药并知道他个癌症到了末期。K希望Cream嫁给一个身体健康个好男人。伊就去寻了杨佑贤，尝试跟他交朋友，在K个带领下伊特杨佑贤步入了婚姻个殿堂。但勒结婚后，伊留了一只录音笔给杨佑贤，并告诉伊自家对K个感情已经埋得太深了而拔勿出来，接下来伊到医院去寻K，把K带回屋里。回家后，伊给K看了伊拉在婚纱店拍个婚纱照。K勒最后照相机个倒数声下，拍了最后一张只有K和Cream个合照。Cream在伤心欲绝个情况下吃了牢早就准备好个药跟着K一起去到约定个下一世。<center>张书豪<center>杨佑贤 牙科医生，是K希望可以托付Cream个对象。<center>陈庭妮<center>Cindy 专业摄影师，杨佑贤本来个未婚妻。

参考数据

 外部连结 

Category:2018年电影